1992R2719 — DA — 01.01.2007 — 003.001

Dette dokument er et dokumentationsredskab, og institutionerne påtager sig intet ansvar herfor

Ændret ved:





Ændret ved:









▼B

KOMMISSIONENS FORORDNING (EØF) Nr. 2719/92

af 11. september 1992

om det administrative ledsagedokument ved omsætning af punktafgiftspligtige varer under afgiftssuspensionsordninger







KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 92/12/EØF af 25. februar 1992 om den generelle ordning for punktafgiftspligtige varer, om oplægning og omsætning heraf samt om kontrol hermed ( 1 ), særlig artikel 18, stk. 1, og artikel 19, stk. 1, under henvisning til udtalelse fra Punktafgiftsudvalget, og ud fra følgende betragtninger: ud fra følgende betragtninger: Omsætning af punktafgiftspligtige varer mellem afgiftsoplag og mellem et afgiftsoplag og en registreret eller en ikke-registreret erhvervsdrivende foregår under afgiftssuspensionsordninger; det er nødvendigt i bindende form at fastlægge formen og indholdet af ledsagedokumentet, som enten kan være et administrativt dokument eller et handelsdokument; det er også nødvendigt at fastslå, hvem der skal aflevere det fjerde eksemplar af ledsagedokumentet, som er de kompetente myndigheders eksemplar, til disse myndigheder, og hvorledes det skal foregå; det er ønskeligt og i overensstemmelse med gældende praksis, at denne forpligtelse pålægges modtageren i bestemmelseslandet, da han er den eneste, der uden risiko for fejlforsendelse af dokumentet vil kunne stille dette for afgiftskontrollen vigtige dokument til rådighed for sine kompetente myndigheder; det fjerde eksemplar skal — såfremt de kompetente myndigheder i bestemmelsesmedlemsstaten kræver det — også indeholde et modtagelsesbevis, som over for disse myndigheder godtgør, at varerne er blevet modtaget i modtagerens afgiftsoplag — UDSTEDT FØLGENDE FORORDNING:







▼M1

Artikel 1

Det i bilag I viste dokument skal benyttes som administrativt ledsagedokument ved omsætning under afgiftssuspensionsordninger af de punktafgiftsbelagte varer, der er nævnt i artikel 3, stk. 1, i direktiv 92/12/EØF. Vejledning vedrørende udfyldelse af dokumentet og procedurerne for dets anvendelse er anført på bagsiden af eksemplar 1 af dette dokument.

▼B

Artikel 2

1. Et handelsdokument kan erstatte det administrative dokument, hvis det indeholder de samme oplysninger, som skal fremgå af det administrative dokument.

2. Et handelsdokument, som ikke har samme udformning som det administrative dokument, skal indeholde de samme elementer og oplysninger som det administrative dokument, og oplysningerne skal identificeres ved nummeret på den relevante rubrik i det administrative dokument. ►M1 På dokumentet skal følgende meddelelse klart angives: »Erhvervsmæssigt ledsagedokument for omsætning af punktafgiftspligtige varer under afgiftssuspensionsordninger«. ◄

▼M1

Artikel 2a

1. I tilfælde hvor ledsagedokumentet er udarbejdet af et elektronisk eller automatisk databehandlingssystem, kan de kompetente myndigheder give tilladelse til, at afsenderen ikke underskriver dokumentet, men erstatter underskriften med det særlige stempel, der er vist i bilag II. Som en betingelse for en sådan tilladelse skal afsenderen forud herfor skriftligt have erklæret over for myndighederne, at han er ansvarlig for alle risici i forbindelse med omsætning inden for Fællesskabet af punktafgiftspligtige varer under afgiftssuspensionsordninger, som omfatter forsendelser i henhold til et ledsagedokument, der bærer afsenderens særlige stempel.

▼M2

2. Ledsagedokumenter, som er udarbejdet i overensstemmelse med stk. 1, skal i den del af rubrik 24, som er forbeholdt afsenderens underskrift, indeholde én af følgende påtegninger:

— Освободен от подпис

— Dispensa de firma

— Podpis prominut

— Fritaget for underskrift

— Freistellung von der Unterschriftsleistung

— Allkirjanõudest loobutud

— Δεν απαιτείται υπογραφή

— Signature waived

— Dispense de signature

— Dispensa dalla firma

— Derīgs bez paraksta

— Parašo nereikalaujama

— Aláírás alól mentesítve

— Firma mhux meħtieġa

— Van ondertekening vrijgesteld

— Z pominięciem podpisu

— Dispensa de assinatura

— Dispensă de semnătură

— Podpis sa nevyžaduje

— Opustitev podpisa.

▼M1

3. Det særlige stempel, der er nævnt i stk. 1, placeres i det øvre højre hjørne i det administrative ledsagedokuments rubrik A eller på tydelig vis i et handelsdokuments tilsvarende rubrik. Afsenderen kan ligeledes gives tilladelse til at fortrykke det særlige stempel.

▼B

Artikel 3

Når punktafgiftspligtige varer omsættes i faste rørledninger, kan de berørte medlemsstater ved gensidig aftale tillade, at typen og mængden af varer, der omsættes mellem afsenderens afgiftsoplag og modtagerens afgiftsoplag, indberettes ved hjælp af edb, som erstatter ledsagedokumentet. Sådanne ordninger skal være tilstrækkelige til at sikre, at alle de oplysninger, der er nødvendige for lagerkontrollen og afgiftsopkrævningen, udleveres.

Artikel 4

Efter anmodning fra myndighederne i bestemmelsesmedlemsstaten forsyner modtageren det fjerde eksemplar af ledsagedokumentet med samme modtagelsesbevis som det tredje eksemplar (retur-eksemplaret), og stiller det til rådighed for de myndigheder, som han indberetter til i overensstemmelse med deres anvisninger.

Artikel 5

Denne forordning træder i kraft den 1. januar 1993.

Denne forordning er bindende i alle enkeltheder og gælder umiddelbart i hver medlemsstat.

▼M1









BILAG

►(1) M2









BILAG II